पांचवीं बोर्ड परीक्षा के लिए दस्तावेज जमा करवाने के निर्देश
फलौदी | प्रधानाचार्यजिला शिक्षा एवं प्रशिक्षण संस्थान डाइट विद्याशाला जोधपुर के आदेशानुसार जिला स्तरीय प्रारंभिक शिक्षा अधिगम स्तर मूल्यांकन 2017 (5वीं बोर्ड परीक्षा) का आयोजन किया जा रहा है। प्रभारी एबीईईओ भीखमचंद ने बताया कि ब्लॉक के सभी संस्था प्रधानों को निर्देशित किया जाता है कि प्रत्येक विद्यालय के संस्था प्रधान अपने शाला दर्शन से एक्सल में सीडी मय हार्ड कॉपी इस कार्यालय में आवश्यक रूप से जमा करवा दें। प्रपत्र में विद्यालय का नाम, डाइस नंबर, विद्यार्थी का नाम, पिता का नाम, माता का नाम, जन्म तिथि, लिंग, जाति वर्ग आदि की उल्लेख आवश्यक रूप से हो। नोडल अधिकारी अपने क्षेत्र के सभी विद्यालयों की सूचना प्रेषित करेंगे। साथ ही निजी विद्यालय मदरसों में अध्ययन करने वाले बालकों की सूचना जिन्होंने डाइट जोधपुर में शुल्क जमा करवा दिया है और इस परीक्षा में सम्मिलित होने जा रहे है, वह भी उक्त निर्देशों की पालना सुनिश्चित करें।
hin_Deva hin_Deva